Diari Oficial de la Generalitat Valenciana


Sumari del DOGV 4070, del 23-08-2001 (2001/8399)

Informació pública del programa d'actuació integrada del SUP 4 del Pla General d'Ordenació Urbana del Campello.
---------------------------------------------------------------------------------------------------------------

### Dades del document

Número de DOGV
:   4070

Data del DOGV
:   23-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8399


Organisme emissor
:   Odagoa, SL

Tipus de document
:   Anunci

Informació pública del programa d'actuació integrada del SUP 4 del Pla General d'Ordenació Urbana del Campello. [2001/Q8399]
  
Mitjançant aquest edicte s'anuncia l'obertura d'un període d'informació pública de 20 dies, comptadors des de l'endemà de la publicació en el Diari Oficial de la Generalitat Valenciana de la documentació de la proposta d'alternativa tècnica del programa d'actuació integrada del pla parcial del SUP 4 del Pla General d'Ordenació Urbana del Campello, Alacant, promogut per la mercantil Odagoa, SL.
  
Aquesta documentació consisteix en: l) memòria del programa d'actuació integrada, 2) proposta de pla parcial, i 3) avantprojecte d'urbanització.
  
La documentació esmentada anteriorment estarà a la vista durant els períodes expressats d'exposició pública a la Notaria del senyor Juan Ignacio Soldevilla Jiménez, al Campello (Alacant), carrer de Sant Vicent, 104, de 09.00 a 14.00 hores, de dilluns a divendres, i també a les dependències d'Urbanisme de l'Ajuntament del Campello (Alacant).
  
S'adverteix que dins del termini de 20 dies, comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria ressenyada abans per a obtenir una còpia de l'acta notarial de protocol·lització o sol·licitar que se li hi exhibisca, així com presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat de consultar, durant el mateix període, a l'ajuntament les actuacions derivades de la documentació dipositada en aquest, i el pla parcial de què prové, així com presentar davant d'aquest, per a incorporar-les-hi, tant al·legacions com alternatives tècniques, així com proposicions juridicoeconòmiques per a executar qualsevol de les alternatives, tot això segons el que s'estableix en els articles 46 i 48 de l'esmentada Llei 6/1994, Reguladora de l'Activitat Urbanística.
  
Aquestes proposicions juridicoeconòmiques es presentaran al Registre General de l'ajuntament, en plica tancada, dins dels cinc dies hàbils següents des del venciment del termini anterior, amb la documentació requerida per al compliment del que s'exigeix en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament el dia següent hàbil a la conclusió del termini per a presentar-les. Durant els 10 dies hàbils següents a l'obertura de pliques, totes les actuacions estaran a la vista per a consulta i al·legacions abans de l'aprovació del programa i de l'adjudicació de l'execució d'aquest.
  
Finalment, aquesta informació compleix la funció de notificació mitjançant edictes, de conformitat amb el que s'estableix en l'article 59.4 de la Llei 30/1992, respecte dels propietaris de parcel·les la titularitat o el domicili dels quals, a efectes de notificació, es desconeixen.